**Postupak prijave nesukladnosti pri stavljanju na tržište dodataka prehrani**

**sa zakonskim propisima RH**

1. **Svrha i područje primjene**

Opisani postupak se primjenjuje na dodatke prehrani stavljene na tržište Republike Hrvatske (distribucija, prodaja, direktna prodaja putem Interneta, TV i pošte i sl.), u slučaju stavljanja na tržište dodatka prehrani za kojeg se sumnja da ne ispunjava uvjete zakona i provedbenih propisa navedenih u točki 2. ove procedure.

1. **Zakonski okvir, dokumenti i reference**

Sastav, označavanje i stavljanje na tržište dodataka prehrani u Republici Hrvatskoj regulirano je

* Zakonom o prehrambenim i zdravstvenim tvrdnjama te hrani obogaćenoj nutrijentima ([Narodne novine br. 39/13](http://narodne-novine.nn.hr/clanci/sluzbeni/2013_04_39_722.html) ),
* Pravilnikom o dodacima prehrani ([Narodne novine br. 126/13](http://narodne-novine.nn.hr/clanci/sluzbeni/2013_10_126_2740.html) ),
* Pravilnikom o uvjetima za uvrštavanje u program monitoringa i provođenje programa monitoringa dodataka prehrani, hrane kojoj su dodani vitamini, minerali i druge tvari i hrane s prehrambenim i zdravstvenim tvrdnjama ([Narodne novine br. 83/13](http://narodne-novine.nn.hr/clanci/sluzbeni/2013_07_83_1804.html)) i
* Pravilnikom o tvarima koje se mogu dodavati hrani i koristiti u proizvodnji hrane te tvarima čije je korištenje u hrani zabranjeno ili ograničeno ([Narodne novine br.160/13](http://narodne-novine.nn.hr/clanci/sluzbeni/2013_12_160_3359.html)).

Pravilnikom o dodacima prehrani preuzete su odredbe Direktive 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani.

Prilozi ovoj radnoj uputi su *Obrazac za prijavu nesukladnosti* i *Izjava o čuvanju tajnosti podataka*.

1. **Uputa – hodogram aktivnosti**
	1. Prijavu može podnijeti svaka registrirana članica Zajednice proizvođača i veletrgovaca dodacima prehrani pri HGK.
	2. Prijava mora sadržavati:
* Podatke o podnositelju prijave (unijeti podatke o osobi koja je ispunjavala obrazac: tvrtka, kontakt osoba, e-mail, telefon)
* Podatke o uočenoj nesukladnosti:
	+ Podatke o odgovornom subjektu
	+ Podatke o proizvodu koji se prijavljuje (naziv proizvoda, oblik dodatka prehrani, neto količina, ostali dostupni podaci)
	+ Mjesto i vrijeme uočene nesukladnosti (u slučaju prodaje/oglašavanja putem Interneta navodi se poveznica na Internet stranicu)
	+ Kada je moguće, fotografiju/snimku zaslona (screenshot) uočene nesukladnosti, izrezak ili scan članka/oglasa
	+ Obrazloženje nesukladnosti, s obaveznim navođenjem zakonske osnove (naziva propisa i članka propisa s kojim je proizvod nesukladan).
	1. Prijava se podnosi na propisanom obrascu (u prilogu ove radne upute), i dostavlja se e-mailom, telefaksom ili poštom tajnici Zajednice koja provjerava potpunost prijave. Nepotpune prijave vraćaju se na dopunu prijavitelju. Potpune prijave u roku od 3 radna dana od zaprimanja unose se u Registar prijava nesukladnosti i prosljeđuju članovima Vijeća Zajednice na daljnje postupanje.
	2. Članovi Vijeća zaprimljene prijave razmatraju na sljedećoj sjednici Vijeća, u roku ne dužem od 30 dana od zaprimanja prijave.
	3. Vijeće će odlukom odbaciti prijavu koja mu je dostavljena ako se ne odnosi na povredu odredaba propisa iz točke 2. ili ako je nerazumljiva.
	4. Vijeće će izvijestiti subjekta na kojeg se odnosi prijava (u daljnjem tekstu: subjekt) o pokretanju postupka te zatražiti njegovo očitovanje o navodima prijave u pismenom obliku. U svrhu dokazivanja činjenica iz očitovanja, Vijeće će zatražiti od subjekta isprave i druge dokaze kojima raspolaže. Vijeće može nastaviti postupak i ako se subjekt ne očituje o navodima prijave.
	5. U dokaznom postupku Vijeće utvrđuje sve činjenice koje su važne za odlučivanje o tome je li subjekt prekršio odredbe Zakona.
	6. Odluke se donose natpolovičnom većinom ukupnog broja članova Vijeća.
	7. U postupku odlučivanja Vijeće može donijeti sljedeće odluke:

1. odbaciti prijavu u slučajevima iz točke 3.5. ove Radne upute,

2. odbaciti prijavu ako u postupku utvrdi da subjekt nije prekršio odredbe propisa,

3. pozvati subjekta da u određenom roku ispravi nesukladnosti i o tome izvijesti Vijeće,

4. obustaviti postupak ako je subjekt postupio sukladno točki 3.9. podtočka 3.,

5. utvrditi da je subjekt prekršio odredbe propisa, te o tome obavijestiti nadležno tijelo.

* 1. U postupku odlučivanja o zaprimljenoj prijavi neće sudjelovati član Vijeća protiv kojeg je ta prijava podnesena.
	2. O odluci Vijeća izvješćuje se podnositelj prijave i subjekt na kojeg se prijava odnosi, u roku od 7 dana nakon donošenja odluke.
	3. Član Vijeća će kao tajnu čuvati sve podatke koje je saznao tijekom obavljanja aktivnosti opisanih ovom procedurom, a dužnosti čuvanja tajne pridržavat će se i nakon prestanka članstva u Vijeću, o čemu će se obvezati Izjavom u pisanoj formi.

|  |  |  |
| --- | --- | --- |
| Prijava br. | **OBRAZAC ZA PRIJAVU NESUKLADNOSTI** | Predviđeni datum sjednice Vijeća (MM/GG) |
| Datum zaprimanja |

**Podnositelj prijave dužan je sve dijelove otisnute bijelom bojom ispuniti na računalu ili ručno, čitljivo i tamnom tintom; dijelove otisnute sivom bojom ispunjava Vijeće odnosno tajništvo Zajednice.**

|  |
| --- |
| 1. **Podaci o podnositelju prijave**
 |
| Tvrtka |  | Kontakt osoba (ime, prezime, funkcija/radno mjesto) |  |
| Adresa |  | e-mail |  |
| Telefon |  | Telefon |  |

|  |
| --- |
| 1. **Podaci o nesukladnom proizvodu**
 |
| * 1. Podaci o odgovornom subjektu
 |
| Naziv subjekta |  |
| Adresa  |  |
| * 1. Podaci o nesukladnosti
 |
| Proizvod(naziv, oblik dodatka prehrani, ostali podaci) |  |
| Mjesto i vrijeme uočene nesukladnosti(u slučaju prodaje/oglašavanja putem Interneta navodi se poveznica na Internet stranicu) |  |
| Opis nesukladnosti (obavezno navesti naziv propisa i br. članka) |  |
| Prilozi(navesti popis priloga) |  |
| Potpis podnositelja prijave | Vlastoručnim potpisom potvrđujem da su podaci navedeni u ovoj izjavi točni i potpuni te da sam upozoren/a da za točnost podataka koje sam naveo/la odgovaram kazneno i materijalno |

|  |  |
| --- | --- |
| Datum održane sjednice Vijeća |  |
| Odluka Vijeća(kategorija i opis, s rokom završetka) | 3.9.1. |
| Provedena mjera |  |
| Prijava zaključena dana |  | Predsjednik Zajednice |

Ja, dolje potpisan/a ………………………., član/ica Vijeća Zajednice proizvođača i veletrgovaca dodacima prehrani (u daljnjem tekstu: Vijeće), dajem sljedeću

IZJAVU O ČUVANJU TAJNOSTI PODATAKA

Ovom Izjavom izričito izjavljujem da podatke koji će mi kao članu/ici Vijeća biti dostupni tijekom rada u postupku prijave nesukladnosti pri stavljanju na tržište dodataka prehrani sa zakonskim propisima RH neću iznositi u javnosti niti na bilo koji drugi način učiniti dostupnim trećim osobama, osim drugim članovima Vijeća te nadležnim osobama Ministarstva zdravstva uz prethodnu suglasnost Vijeća, kao i da ću poduzeti sve mjere osiguranja za zaštitu tajnosti tih podataka.

Obvezujem se da ću u slučaju da nisam siguran/na u tajnost nekog podatka pojašnjenje tražiti od Vijeća.

Ukoliko na bilo koji način dođe do otkrivanja gore navedenih podataka mojom krivnjom (namjerno ili nepažnjom), obvezujem se da ću nadoknaditi nastalu štetu.

Ovu izjavu dajem pod punom moralnom, radnopravnom, materijalnom i kaznenom odgovornošću.

Ova izjava se daje isključivo u svrhu zaštite podataka sadržanih u Obrascu za prijavu nesukladnosti i pratećoj dokumentaciji te se u druge svrhe ne može koristiti.

Ovu izjavu sam u potpunosti pročitao/la, ona predstavlja moju pravu volju i neopoziva je te ju u znak suglasnosti potpisujem.

U Zagrebu, ………………..

IME I PREZIME

POTPIS